Platformê Ma Kişîyayîşê Cinîyan Vindarnê (KCDP) bîlançoya menga sibate ya hêrişî û qirkerdişê cinîyan eşkera kerde. Goreyê raporî mengasibate se 22 cinîyî ameyî qetilkerdene, 12 cinîyî bi hawayêkê şikdarî merdî, semedê kiştişî yê 15 cinîyan zî neame tesbîtkerdene.
Goreyê raporî 8 cinîyî hetê mêrdeyê xo ra, 5 cinîyî hetê merdimanê xo ra, 3 cinîyî hetê waştîyanê xo ra, 3 cinîyî hetê lajanê xo ra, cinîyêke hetê babîyê xo ra û cinîyêke zî hetê mêrdeyê xo yê verênî ra kişîyayî.
13 cinîyî keye de, 3 cinîyî kuçe de, cinîyêke otêle de, cinîyêke zî cayê xerîbî de kişîyayî. Dayîya zanayene ke eşkera nêbi ke 3 cinîyî ça de kişîyayî.
